World news story
ब्रिटिश करी विशेषज्ञों के साथ खातिरदारी की एक रात
यूके की व्यापार पत्रिका, करी लाइफ द्वारा आयोजित - ब्रिटेन के रसोइयों का दल (शेफ) इस उत्सव में अपनी प्रतिभा का प्रदर्शन करेगा।
अक्सर यूके के सबसे पसंदीदा व्यंजन के रूप में पहचान प्राप्त, भारतीय सालन (करी) को अपने मूल देश भारत में ही शीर्ष ब्रिटिश रसोइयों द्वारा एक ताजा स्वाद दिया जाएगा। क्योंकि दिल्ली स्थित आईटीसी मौर्य में ब्रिटिश करी उत्सव अपने स्वाद का रंग जमाएगा, जहां खाने के शौकीन भारतीय ब्रिटिश करी के स्वाद का जमकर लुत्फ उठा सकते हैं।
करी उत्सव अपना उद्घाटन वक्तव्य देते हुए, भारत में यूके के व्यापार निवेश और समृद्धि के निदेशक सेंट जॉन गोउल्ड ने कहा:
करी यूके के सांस्कृतिक और पाक परिदृश्य का एक विशाल हिस्सा है और इसे ब्रिटेन के लोगों द्वारा काफी पसंद भी किया जाता है। यूके में नौ हजार से ज्यादा भारतीय रेस्तरां हैं; असल में इतनी ज्यादा तादाद में भारतीय रेस्तरां वाला लंदन शहर मुम्बई और दिल्ली जैसे बड़े करी केंद्रों को कड़ी प्रतिस्पर्धा देता है। यूके में करी या तो प्रामाणिक रूप से भारतीय या फिर अभिनव रूप से ब्रिटिश अंदाज में मिलता है। इस उत्सव से यूके और भारत के बीच मजबूत व्यापारिक रिश्तों के अलावा एक दूसरे की संस्कृतियों के प्रति अपनापन झलकता है।
रसोइयों के समूह के मुखिया होंगे अजदुर रहमान, जो यूके के एक बेहद अनुभवी और सुप्रसिद्ध करी शेफ (सालन रसोइए) हैं। शेफ रहमान लंदन के कई पुरस्कारों से सम्मानित और प्रतिष्ठित रेस्तरां, रेड फोर्ट, के कार्यकारी रसोइए (शेफ) हैं। शेफ रहमान और उनका दल स्वादिष्ट व्यंजनों की श्रृंखला पेश करेंगे, जिसमें वे पारम्परिक ब्रिटिशव्यंजनों को एक मसालेदार स्वाद में परोसंगे और साथ सबका पसंदीदा चिकन टिक्का मसाला, बाल्टी और विंदालू भी पेश करेंगे। ब्रिटेन के एक और सुप्रसिद्ध रसोइए डॉमिनिक चैपमैन भी रहमान और उनके दल का हिस्सा बनेंगे।
गृह मामलों के चयन समिति के अध्यक्ष और ब्रिटेन के सबसे लंबे कार्यकाल के एशियाई सांसद कीथ वाज ने कहा:
यह उत्सव यूके-भारत के संबंध की अद्वितीय प्रकृति को दर्शाता है और साथ ही आधुनिक ब्रिटेन के समृद्ध और विविध सांस्कृतिक पहलूओं पर प्रकाश डालता है। यह उत्सव, जिसमें मैं पहले भी शामिल हो चुका हूं, ब्रिटेन के श्रेष्ठ रसोइयों और उनकी पाक रचनाओं को प्रस्तुत करना का सबसे उत्तम तरीका है।
यह उत्सव न केवल ब्रिटेन के सबसे बढ़िया व्यंजनों को प्रस्तुत करने का अवसर प्रदान करता है, बल्कि आईटीसी मौर्य के पाक कला के धुरंधरों के साथ काम करके हमारे रसोइयों को अपने ही व्यंजनों की सूची में ताजातरीन तरीके शामिल करने में भी सहायता करता है।
आईटीसी मौर्या के महाप्रबंधक जुबिन सोनगढ़वाला ने कहा:
भारत में आईटीसी होटलों की प्रमुख संपत्ति आईटीसी मौर्य में ‘टेस्ट ऑफ ब्रिटेन करी फेस्टिवल’ को आयोजित करने से हम बहुत प्रफुल्लित हैं। आईटीसी मौर्य भारत के कुछ श्रेष्ठ पुरस्कृत रेस्तरां का गढ़ है। हम अपने जिम्मेदार समृद्ध लोकाचार के तहत अपने आतिथियों को विश्व स्तर के व्यंजनों के स्वाद का अनुभव प्रदान करेंगे। यह उत्सव स्वाद के क्षेत्र में पाक कला संबंधी उत्सव का बेहतरीन उदाहरण है जिसमें ब्रिटेन और भारत जैसी दो विविध संस्कृतियों का समावेश है।
अधिक जानकारी
भाग लेने वाले रसोइये हैं रेड फोर्ट (मध्य लंदन) से अजदुर रहमान, ताज क्विजीन (छैथेम, केंट) से अबुल मॉनसुर, द कैपिटल इंडियन रेस्तरां (काउंटी डरहम) से सैयद जोहोरुल इस्लाम, चिली लाउंज (बाडॉक, हेर्ट्स) से अब्बास अहमद और बीहाइव (मेडनहेड, बर्कशायर) से डोमिनिक चैपमैन।
करी लाइफ पत्रिका को ग्रेट ब्रिटेन के करी उद्योग की आवाज के रूप में पहचाना जाता है। यह पत्रिका यूके के हजारों रेस्तरां में पढ़ी जाती हैं और इसके तकरीबन एक लाख से ज्यादा पाठक हैं।
‘टेस्ट ऑफ ब्रिटेन करी फेस्टिवल’ समूचे विश्व में आयोजित होने वाला कार्यक्रम है, जिसने एक दशक से भी ज्यादा समय तक दुनिया भर में ब्रिटेन के सबसे बढ़िया व्यंजनों और यूके के श्रेष्ठ रसोइयों द्वारा बनाई गई करी का प्रचार किया है।
इस उत्सव ने कई प्रमुख होटल समूहों और विमानन कम्पनियों की साझेदारी से यूरोप, मध्य पूर्व और दक्षिण पूर्व एशिया में अपना सफर तय किया है।
मीडिया प्रश्नों के लिए संपर्क करें:
स्टुअर्ट एडम, अध्यक्ष
प्रेस एवं संचार
ब्रिटिश उच्चायोग , चाणक्यपुरी
नई दिल्ली, 110021
फोन: 44192100; फैक्स: 24192411
मेल करें: जागोरी धर
हमारा अनुसरण करें Twitter, Facebook, Flickr, Storify, Eventbrite, Blogs, Foursquare, Youtube, Instagram, Vine, Snapchat @UKinIndia, Periscope @UKinIndia
eng_Latn bho_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva awa_Deva hin_Deva hne_Deva bho_Deva hin_Deva hin_Deva hin_Deva hin_Deva mag_Deva hin_Deva awa_Deva awa_Deva hne_Deva hin_Deva eng_Latn